CELEX: 22020D1462
Language: et
Date: 2018-04-27 00:00:00
Title: EMP Ühiskomitee otsus nr 102/2018, 27. aprill 2018, millega muudetakse EMP lepingu XXII lisa „Äriühinguõigus“ ja protokolli nr 37 (mis sisaldab artikliga 101 ette nähtud loetelu) [2020/1462]

15.10.2020   
               
               
                  ET
               
               
                  Euroopa Liidu Teataja
               
               
                  L 340/39
               
            
         EMP ÜHISKOMITEE OTSUS
         nr 102/2018,
         27. aprill 2018,
         millega muudetakse EMP lepingu XXII lisa „Äriühinguõigus“ ja protokolli nr 37 (mis sisaldab artikliga 101 ette nähtud loetelu) [2020/1462]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 16. aprilli 2014 aasta määrus (EL) nr 537/2014, mis käsitleb avaliku huvi üksuste kohustusliku auditi erinõudeid ning millega tunnistatakse kehtetuks komisjoni otsus 2005/909/EÜ, (1) parandatud väljaandes ELT L 170, 11.6.2014, lk 66.
                  
               
                     (2)
                  
                  
                     EMP lepingusse tuleb inkorporeerida Euroopa Parlamendi ja nõukogu 16. aprilli 2014. aasta direktiiv 2014/56/EL, millega muudetakse direktiivi 2006/43/EÜ, mis käsitleb raamatupidamise aastaaruannete ja konsolideeritud raamatupidamise aastaaruannete kohustuslikku auditit (2).
                  
               
                     (3)
                  
                  
                     EMP lepingu heaks toimimiseks tuleb EMP lepingu protokolli nr 37 laiendada, et hõlmata määrusega (EL) nr 537/2014 loodud Euroopa audiitorite järelevalveasutuste komitee (CEAOB), ning EMP lepingu XXII lisa tuleb muuta, et sätestada selle komiteega liitumise kord.
                  
               
                     (4)
                  
                  
                     EMP lepingu XXII lisa ja protokolli nr 37 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XXII lisa muudetakse järgmiselt.
            
                        1)
                     
                     
                        Punkti 10f (Euroopa Parlamendi ja nõukogu direktiiv 2006/43/EÜ) lisatakse järgmine tekst:
                        
                                    „—
                                 
                                 
                                    
                                       32014 L 0056: Euroopa Parlamendi ja nõukogu 16. aprilli 2014. aasta direktiiv 2014/56/EL (ELT L 158, 27.5.2014, lk 196).
                                 
                              Käesoleva lepingu kohaldamisel loetakse direktiivi sätteid järgmises kohanduses:
                        Artikli 30c lõikes 3 ei kohaldata EFTA riikide puhul sõnastust „mis on sätestatud Euroopa Liidu põhiõiguste hartas“.“
                     
                  
                        2)
                     
                     
                        Punkti 10i (Euroopa Parlamendi ja nõukogu direktiiv 2013/34/EL) järele lisatakse järgmine tekst:
                        
                                    „10j.
                                 
                                 
                                    
                                       32014 R 0537: Euroopa Parlamendi ja nõukogu 16. aprilli 2014. aasta määrus (EL) nr 537/2014, mis käsitleb avaliku huvi üksuste kohustusliku auditi erinõudeid ning millega tunnistatakse kehtetuks komisjoni otsus 2005/909/EÜ (ELT L 158, 27.5.2014, lk 77), parandatud ELTs L 170, 11.6.2014, lk 66.
                                    
                                    EFTA riikide ühinemise üksikasjalik kord vastavalt lepingu artiklile 101:
                                    Direktiivi 2006/43/EÜ artikli 32 lõikes 1 osutatud EFTA riikide pädevatel asutustel on õigus osaleda täielikult Euroopa audiitorite järelevalveasutuste komitee (CEAOB) töös samadel tingimustel kui ELi liikmesriikide pädevatel asutused, kuid ilma hääleõiguseta. CEAOB esimeest ei saa vastavalt artikli 30 lõikele 6 valida EFTA riikide liikmete seast.
                                    Käesolevas lepingus loetakse selle määruse sätteid järgmises kohanduses:
                                    
                                                a)
                                             
                                             
                                                Sõnad „liidu või siseriiklikud õigusaktid“ asendatakse sõnadega „EMP leping või siseriiklikud õigusaktid“ ja sõnad „liidu või siseriiklik õigus“ asendatakse sõnadega „EMP leping või siseriiklik õigus“.
                                             
                                          
                                                b)
                                             
                                             
                                                Artiklis 41 tehakse EFTA riikide puhul järgmised kohandused:
                                                
                                                            i)
                                                         
                                                         
                                                            sõnad „17. juunist 2020“ asendatakse sõnadega „kuupäevast, mil EMP ühiskomitee 27. aprilli 2018. aasta otsuse nr 102/2018 jõustumisest on möödunud kuus aastat“;
                                                         
                                                      
                                                            ii)
                                                         
                                                         
                                                            sõnad „17. juunist 2023“ asendatakse sõnadega „kuupäevast, mil EMP ühiskomitee 27. aprilli 2018. aasta otsuse nr 102/2018 jõustumisest on möödunud üheksa aastat“;
                                                         
                                                      
                                                            iii)
                                                         
                                                         
                                                            sõnad „16. juunit 2014“ asendatakse sõnadega „EMP ühiskomitee 27. aprilli 2018. aasta otsuse nr 102/2018 jõustumise kuupäeva“;
                                                         
                                                      
                                                            iv)
                                                         
                                                         
                                                            sõnad „17. juunil 2016“ asendatakse sõnadega „kuupäeval, mil EMP ühiskomitee 27. aprilli 2018. aasta otsuse nr 102/2018 jõustumisest on möödunud kaks aastat“.
                                                         
                                                      
                                          
                                                c)
                                             
                                             
                                                Artiklis 44 asendatakse sõnad „alates 17. juunist 2017“ EFTA riikide puhul sõnadega „üks aasta pärast EMP ühiskomitee 27. aprilli 2018. aasta otsuse nr 102/2018 jõustumise kuupäeva“.“
                                             
                                          
                              
                  
         
            Artikkel 2
            EMP lepingu protokolli nr 37 lisatakse järgmine punkt:
            
                        „40.
                     
                     
                        Euroopa audiitorite järelevalveasutuste komitee (CEAOB) (Euroopa Parlamendi ja nõukogu määrus (EL) nr 537/2014).“
                     
                  
         
            Artikkel 3
            Määruse (EL) nr 537/2014 (parandatud ELTs L 170, 11.6.2014, lk 66) ja direktiivi 2014/56/EL islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 4
            Käesolev otsus jõustub 28. aprillil 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 5
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 27. aprill 2018
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 158, 27.5.2014, p. 77.
         
         
            (2)  ELT L 158, 27.5.2014, lk 196.
         
            (*1)  Põhiseadusest tulenevad nõuded on nimetatud.